钦定古今图书集成/明伦汇编/官常典/第746卷 > 吴子骐 刘琯 杨元瀛 谭先哲 石声和
## 钦定古今图书集成/明伦汇编/官常典/第746卷 > 吴子骐 刘琯 杨元瀛 谭先哲 石声和

按《明外史忠义传》：“子骐，字九逵，贵阳人。万历中，举于
乡，为兴宁知县。天启时，安邦彦反，围贵阳。子骐以母
在城内，仓皇弃官归。崇祯十年，蛮贼阿乌谜叛，陷大
方城，逐守将总督朱燮元属子骐诣六广，走书召诸
目晓以利害，果相率乞降。燮元上其功，优旨奖赏。后
张献忠死，其馀寇突至贵阳，子骐偕里人刘琯、杨元”
瀛等，率乡兵扼贼，败之。贼来益众，战败被执，俱不屈
死。琯、元瀛并起家乡举。琯，户部主事，元瀛府同知。同
时谭先哲，平坝卫人。子骐，乡试同年生也，官至户部
郎中。贼陷其城，与里人石声和皆阖门殉难。声和，天
启中举于乡，官宁前兵备参议。